# Официален вестник L 23/31 я

| | ISSN 1830-3617 |
| --- | --- |
| Официален вестник
  на Европейския съюз | L 23 |
| | |
| Издание на български език | Законодателство | Година 5031 януари 2007 г. |

ISSN 1830-3617

Официален вестник

на Европейския съюз

L 23

Издание на български език

Законодателство

Година 5031 януари 2007 г.

---

| Съдържание | | IV   Други актове | Страница |
| --- | --- | --- | --- |
| | | ПРОЦЕДУРНИ ПРАВИЛНИЦИ |
| | | Комитет на регионите |
| | * | Правилник за дейността | 1 |

Съдържание

IV   Други актове

Страница

ПРОЦЕДУРНИ ПРАВИЛНИЦИ

Комитет на регионите

*

Правилник за дейността

1

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

IV Други актове

ПРОЦЕДУРНИ ПРАВИЛНИЦИ

Комитет на регионите

| 31.1.2007 | BG | Официален вестник на Европейския съюз | L 23/1 |
| --- | --- | --- | --- |

31.1.2007

BG

Официален вестник на Европейския съюз

L 23/1

---

Правилник за дейността

СЪДЪРЖАНИЕ

ВЪВЕДЕНИЕ

ПРЕДВАРИТЕЛНА БЕЛЕЖКА

ДЯЛ I

ЧЛЕНОВЕ И ОРГАНИ НА КОМИТЕТА

ГЛАВА 1

Органи на Комитета

| Член 1 — | Органи на Комитета |
| --- | --- |

Член 1 —

ГЛАВА 2

Членове на Комитета

| Член 2 — | Статут на членовете и заместниците |
| --- | --- |

Член 2 —

| Член 3 — | Срок на мандата |
| --- | --- |

Член 3 —

| Член 4 — | Привилегии и имунитети |
| --- | --- |

Член 4 —

| Член 5 — | Участие на членовете и заместниците |
| --- | --- |

Член 5 —

| Член 6 — | Делегиране на правото на глас |
| --- | --- |

Член 6 —

| Член 7 — | Национални делегации и политически групи |
| --- | --- |

Член 7 —

| Член 8 — | Национални делегации |
| --- | --- |

Член 8 —

| Член 9 — | Политически групи и необвързани членове |
| --- | --- |

Член 9 —

| Член 10 — | Междурегионални групи |
| --- | --- |

Член 10 —

ДЯЛ II

Организация и функциониране на Комитета

ГЛАВА 1

Свикване и конституиране на Комитета

| Член 11 — | Свикване на първото заседание |
| --- | --- |

Член 11 —

| Член 12 — | Конституиране на Комитета и проверка на пълномощията |
| --- | --- |

Член 12 —

ГЛАВА 2

Пленарна асамблея

| Член 13 — | Функции на пленарната асамблея |
| --- | --- |

Член 13 —

| Член 14 — | Свикване на пленарната асамблея |
| --- | --- |

Член 14 —

| Член 15 — | Дневен ред на пленарната сесия |
| --- | --- |

Член 15 —

| Член 16 — | Откриване на пленарната сесия |
| --- | --- |

Член 16 —

| Член 17 — | Публичност, външни лица и поканени външни оратори, време за актуални въпроси |
| --- | --- |

Член 17 —

| Член 18 — | Време за изказване |
| --- | --- |

Член 18 —

| Член 19 — | Списък на ораторите |
| --- | --- |

Член 19 —

| Член 20 — | Процедурни въпроси |
| --- | --- |

Член 20 —

| Член 21 — | Кворум |
| --- | --- |

Член 21 —

| Член 22 — | Гласуване |
| --- | --- |

Член 22 —

| Член 23 — | Внасяне на изменения |
| --- | --- |

Член 23 —

| Член 24 — | Процедура за разглеждане на изменения |
| --- | --- |

Член 24 —

| Член 25 — | Спешни становища и доклади |
| --- | --- |

Член 25 —

| Член 26 — | Опростени процедури |
| --- | --- |

Член 26 —

| Член 27 — | Закриване на пленарната сесия |
| --- | --- |

Член 27 —

ГЛАВА 3

Бюро и председател

| Член 28 — | Състав на бюрото |
| --- | --- |

Член 28 —

| Член 29 — | Представители на членовете на бюрото |
| --- | --- |

Член 29 —

| Член 30 — | Правила за избор |
| --- | --- |

Член 30 —

| Член 31 — | Избор на председател и на първи заместник-председател |
| --- | --- |

Член 31 —

| Член 32 — | Избор на членове на бюрото |
| --- | --- |

Член 32 —

| Член 33 — | Избор на представители |
| --- | --- |

Член 33 —

| Член 34 — | Частичен избор за свободни места на бюрото |
| --- | --- |

Член 34 —

| Член 35 — | Функции на бюрото |
| --- | --- |

Член 35 —

| Член 36 — | Свикване на бюрото, кворум и вземане на решения |
| --- | --- |

Член 36 —

| Член 37 — | Председател |
| --- | --- |

Член 37 —

Становища, доклади и резолюции – процедура в бюрото

| Член 38 — | Становища – правни основания |
| --- | --- |

Член 38 —

| Член 39 — | Становища и доклади – определяне на компетентна комисия |
| --- | --- |

Член 39 —

| Член 40 — | Определяне на главен докладчик |
| --- | --- |

Член 40 —

| Член 41 — | Становища и доклади по собствена инициатива |
| --- | --- |

Член 41 —

| Член 42 — | Внасяне на резолюции |
| --- | --- |

Член 42 —

| Член 43 — | Популяризиране на становищата, докладите и резолюциите |
| --- | --- |

Член 43 —

ГЛАВА 4

Комисии

| Член 44 — | Състав и правомощия |
| --- | --- |

Член 44 —

| Член 45 — | Председател и заместник-председатели |
| --- | --- |

Член 45 —

| Член 46 — | Функции на комисиите |
| --- | --- |

Член 46 —

| Член 47 — | Свикване на комисиите и дневен ред |
| --- | --- |

Член 47 —

| Член 48 — | Публичност |
| --- | --- |

Член 48 —

| Член 49 — | Срокове за изготвяне на становищата и докладите |
| --- | --- |

Член 49 —

| Член 50 — | Съдържание на становищата и докладите |
| --- | --- |

Член 50 —

| Член 51 — | Докладчици |
| --- | --- |

Член 51 —

| Член 52 — | Работни групи |
| --- | --- |

Член 52 —

| Член 53 — | Експерти |
| --- | --- |

Член 53 —

| Член 54 — | Кворум |
| --- | --- |

Член 54 —

| Член 55 — | Гласуване |
| --- | --- |

Член 55 —

| Член 56 — | Изменения |
| --- | --- |

Член 56 —

| Член 57 — | Решение за неизготвяне на становище или доклад |
| --- | --- |

Член 57 —

| Член 58 — | Писмена процедура |
| --- | --- |

Член 58 —

ГЛАВА 5

Администрация на Комитета

| Член 59 — | Генерален секретариат |
| --- | --- |

Член 59 —

| Член 60 — | Генерален секретар |
| --- | --- |

Член 60 —

| Член 61 — | Наемане на служба на генералния секретар |
| --- | --- |

Член 61 —

| Член 62 — | Правилник за длъжностните лица и условия за наемане на работа на други служители на Европейските общности |
| --- | --- |

Член 62 —

| Член 63 — | Комисия по финансови и административни въпроси |
| --- | --- |

Член 63 —

| Член 64 — | Бюджет |
| --- | --- |

Член 64 —

ДЯЛ III

ДРУГИ РАЗПОРЕДБИ

ГЛАВА 1

Сътрудничество с другите институции

| Член 65 — | Споразумения за сътрудничество |
| --- | --- |

Член 65 —

| Член 66 — | Изпращане и публикуване на становища, доклади и резолюции |
| --- | --- |

Член 66 —

ГЛАВА 2

Публичност и прозрачност

| Член 67 — | Публичен достъп до документи |
| --- | --- |

Член 67 —

ГЛАВА 3

Разпоредби, отнасящи се до правилника за дейността

| Член 68 — | Преразглеждане на Правилника за дейността |
| --- | --- |

Член 68 —

| Член 69 — | Указания на бюрото |
| --- | --- |

Член 69 —

| Член 70 — | Влизане в сила на Правилника за дейността |
| --- | --- |

Член 70 —

ВЪВЕДЕНИЕ

На 6 декември 2006 г. Комитетът на регионите прие настоящия Правилник за дейността съгласно член 264, втори параграф от Договора за създаване на Европейската общност (Договора за ЕО).

ПРЕДВАРИТЕЛНА БЕЛЕЖКА

Използваните в настоящия правилник термини, означаващи длъжности и функции, се отнасят за лица и от мъжки, и от женски пол.

ДЯЛ I

ЧЛЕНОВЕ И ОРГАНИ НА КОМИТЕТА

ГЛАВА 1

Органи на Комитета

Член 1

Органи на Комитета

Органите на Комитета са пленарната асамблея, председателят, бюрото и комисиите.

ГЛАВА 2

Членове на Комитета

Член 2

Статут на членовете и заместниците

Съгласно член 263 от Договора за ЕО членовете на Комитета, както и техните заместници, представляват регионалните и местните власти. Те са титуляри на изборна длъжност в дадена местна или регионална власт или носят политическа отговорност пред изборен орган. При изпълнението на своите отговорности те не могат да бъдат обвързани със задължителни указания. Те са напълно независими при изпълнението на задълженията си, в общия интерес на Общността.

Член 3

Срок на мандата

1.   Мандатът на член или на заместник започва да тече от датата, на която влиза в сила назначаването му от Съвета.

2.   Мандатът на член или на заместник се прекратява при подаване на оставка, при изтичане на мандата, по силата на който е бил назначен, или в случай на смърт.

3.   Член или заместник, който подава оставка, нотифицира писмено председателя на Комитета за намерението си, като посочи датата, на която оставката влиза в сила и която не трябва да бъде по-късно от три месеца след датата на нотификацията. Председателят информира за това Съвета, който потвърждава свободното място и прилага процедурата за избор на заместник.

4.   Член или заместник, чийто мандат е приключил поради изтичане на срока на мандата, по силата на който е бил назначен, информира незабавно за това писмено председателя на Комитета.

5.   В случаите, предвидени в параграф 2 от настоящия член, Съветът назначава заместник за останалия срок на мандата.

Член 4

Привилегии и имунитети

Членовете и техните надлежно оправомощени заместници се ползват от привилегиите и имунитетите, предвидени в Протокола за привилегиите и имунитетите на Европейските общности, приложен към Договора от 8 април 1965 г. за създаване на Единен съвет и Единна комисия на Европейските общности.

Член 5

Участие на членовете и заместниците

1.   Всеки член, който е възпрепятстван да вземе участие в пленарна сесия, може да бъде представляван от заместник от своята национална делегация, дори за период от няколко дни от пленарната сесия. Всички надлежно оправомощени членове или заместници се записват в присъствен списък.

2.   Всеки член, който е възпрепятстван да вземе участие в заседание на комисия или в друго заседание, одобрено от бюрото, може да бъде представляван от друг член или заместник от своята национална делегация, политическа група или междурегионална група. Всички надлежно оправомощени членове или заместници се записват в присъствен списък.

3.   Член или заместник, определен за такъв в списъка на заместниците на членовете на работна група, създадена в съответствие с член 35 или 52, може да замести всеки член от политическата си група.

4.   Заместник или член, заместващ друг член, може да представлява само един член. Той разполага с всички правомощия на член по време на съответното заседание. Генералният секретар се нотифицира писмено за делегирането на правото на глас преди съответното заседание.

5.   Всяка пленарна сесия дава право само на еднократно възстановяване на разноските на члена или на неговия заместник. Бюрото изготвя подробни разпоредби по този въпрос в указанията си, свързани с разноските за престой и с пътните разноски.

6.   Заместник, който е назначен за докладчик, може да присъства на заседание на пленарна сесия, в чийто дневен ред са включени проектостановище или проектодоклад, за които той отговаря и може да ги представи, дори ако членът, чийто заместник се явява, също присъства на това заседание. Членът може да делегира правото си на глас на заместника си за срока на разглеждането на това проектостановище или проектодоклад. Генералният секретар се нотифицира писмено за делегирането на правото на глас преди съответната сесия.

Член 6

Делегиране на правото на глас

С изключение на предвиденото в членове 5 и 29, правото на глас не може да се делегира.

Член 7

Национални делегации и политически групи

Националните делегации и политическите групи спомагат по балансиран начин за организацията на работата на Комитета.

Член 8

Национални делегации

1.   Членовете и заместниците от една държава-членка съставляват национална делегация. Всяка национална делегация приема свои вътрешни правила и избира председател, чието име се съобщава официално на председателя на Комитета.

2.   Генералният секретар създава в администрацията на Комитета механизъм за оказване на съдействие на националните делегации, който позволява всеки член да получава индивидуално информация и съдействие на официалния му език. Механизмът е част от специфична служба, съставена от длъжностни лица и други служители на Комитета на регионите, и осигурява възможност за целесъобразно използване на инфраструктурата на Комитета от националните делегации. В частност, генералният секретар осигурява на националните делегации подходящи условия за провеждането на заседания непосредствено преди или по време на пленарната сесия.

Член 9

Политически групи и необвързани членове

1.   Членовете и заместниците могат да създават групи, които отразяват политическите им възгледи. Критериите за членство са определени във вътрешните правила на всяка политическа група.

2.   За създаването на политическа група са необходими най-малко двадесет членове или заместници, представляващи най-малко три държави-членки, осемнадесет членове или заместници, представляващи най-малко четири държави-членки, или шестнадесет членове или заместници, представляващи най-малко пет държави-членки, от които най-малко половината трябва да бъдат, във всички случаи, членове. Член или заместник може да членува само в една политическа група. Политическа група се разпуска, ако броят на членовете ѝ е под необходимия брой за създаването ѝ.

3.   Председателят на Комитета се нотифицира с декларация за създаването на политическа група, за разпускането ѝ или за всяка настъпила в нея промяна. В декларацията за създаване на политическа група се посочва нейното наименование, членовете и бюрото ѝ.

4.   Всяка политическа група разполага със секретариат, чиито служители са част от персонала на генералния секретариат. Политическите групи могат да правят предложения пред органа по назначаването, свързани с подбора, назначаването и повишението или с удължаването на срока на договора на служителите в тези секретариати. Органът по назначаването взема решение, след като е изслушал председателите на политически групи.

5.   Генералният секретар предоставя на политическите групи и на техните органи адекватни средства за техните заседания, дейност, публикации и за работата на техния секретариат. В бюджета се посочват предоставените на всяка политическа група средства. Политическите групи и техните секретариати могат да използват по целесъобразност инфраструктурата на Комитета.

6.   Политическите групи и техните бюра могат да заседават непосредствено преди или по време на пленарните сесии. Те могат да провеждат извънредно заседание два пъти в годината. Пътните разноски и разноските за престой на заместник, участващ в тези заседания, се възстановяват само ако той представлява член от своята политическа група.

7.   На необвързаните членове се оказва административно съдействие. Редът и условията за предоставянето му се определят от бюрото по предложение на генералния секретар.

Член 10

Междурегионални групи

Членовете и заместниците могат да създават междурегионални групи. Те информират за това председателя на Комитета.

ДЯЛ II

ОРГАНИЗАЦИЯ И ФУНКЦИОНИРАНЕ НА КОМИТЕТА

ГЛАВА 1

Свикване и конституиране на Комитета

Член 11

Свикване на първото заседание

Комитетът се свиква след всяко четиригодишно обновяване на състава от най-възрастния член и заседава не по-късно от един месец след назначаването на членовете от Съвета. Първото заседание се председателства от най-възрастния присъстващ член (временен председател). Заедно с четиримата най-млади присъстващи членове и генералния секретар на Комитета той сформира временното бюро.

Член 12

Конституиране на Комитета и проверка на пълномощията

1.   По време на първото заседание временният председател запознава Комитета със съобщението на Съвета относно назначаването на членовете. Ако към него се отправи искане, той може да реши да се проверят назначаването и пълномощията на членовете, преди да обяви конституирането на Комитета за новия мандат.

2.   Временното бюро продължава да изпълнява функциите си до обявяването на резултата от избора на членовете на бюрото.

ГЛАВА 2

Пленарна асамблея

Член 13

Функции на пленарната асамблея

Комитетът заседава в пленарна асамблея. Основните задачи на пленарната асамблея са:

| а) | приема становища, доклади и резолюции; |
| --- | --- |

а)

приема становища, доклади и резолюции;

| б) | приема проекта на бюджетна прогноза за приходите и разходите на Комитета; |
| --- | --- |

б)

приема проекта на бюджетна прогноза за приходите и разходите на Комитета;

| в) | приема политическата програма на Комитета в началото на всеки мандат; |
| --- | --- |

в)

приема политическата програма на Комитета в началото на всеки мандат;

| г) | избира председателя, първия заместник-председател и останалите членове на бюрото; |
| --- | --- |

г)

избира председателя, първия заместник-председател и останалите членове на бюрото;

| д) | създава комисии; |
| --- | --- |

д)

създава комисии;

| е) | приема и преразглежда Правилника за дейността на Комитета. |
| --- | --- |

е)

приема и преразглежда Правилника за дейността на Комитета.

Член 14

Свикване на пленарната асамблея

1.   Председателят на Комитета свиква пленарната асамблея най-малко веднъж на всеки три месеца. Графикът на пленарните сесии следва да се определи от бюрото през третото тримесечие на предходната година. Пленарна сесия може да се проведе в рамките на един или повече заседателни дни.

2.   При писмено искане, подадено от най-малко една четвърт от членовете, председателят е длъжен да свика извънредна пленарна сесия, която трябва да се проведе най-рано една седмица и най-късно един месец след датата на внасяне на искането. В писменото искане се посочва въпросът, който следва да се разгледа на извънредната пленарна сесия. В дневния ред не може да бъде включен никакъв друг въпрос.

Член 15

Дневен ред на пленарната сесия

1.   Бюрото изготвя предварителен проект за дневен ред, съдържащ временен списък на проектостановищата, проектодокладите или проекторезолюциите, които ще се разглеждат на пленарната сесия, непосредствено след предстоящата, както и всички останали документи, изискващи решение.

2.   Най-малко четири седмици преди откриването на пленарната сесия председателят изпраща на членовете и на техните заместници проекта за дневен ред заедно с упоменатите в него документи, изискващи решение; документите за заседанията се изпращат на членовете и на заместниците на съответните им официални езици. Същевременно документите се изготвят и предоставят за достъп в електронен формат.

3.   По принцип проектостановищата, проектодокладите и проекторезолюциите се включват в дневния ред по реда, по който са приети от комисиите или са били представени съгласно Правилника за дейността, при спазване на логиката на съдържанието на точките от дневния ред.

4.   В изключителни надлежно обосновани случаи, когато е невъзможно да се спази посоченият в параграф 2 срок, председателят може да включи в проекта за дневен ред документ, изискващ решение, при условие че съответният текст е бил изпратен на членовете и на заместниците на официалния им език най-малко една седмица преди откриването на пленарната сесия. Той посочва върху заглавната страница на документа, изискващ решение, основанието за прилагане на тази процедура.

5.   Писмените изменения на проекта за дневен ред се представят на генералния секретар най-късно до три работни дни преди откриването на пленарната сесия.

6.   По време на заседанието, предхождащо непосредствено откриването на пленарната сесия, бюрото приема окончателен проект за дневен ред. По време на това заседание бюрото може, с мнозинство от две трети от подадените гласове, да включи в дневния ред неотложни или актуални въпроси, чието разглеждане не може да бъде отложено за следващата пленарна сесия.

Член 16

Откриване на пленарната сесия

Председателят открива пленарната сесия и предлага за приемане окончателния проект за дневен ред.

Член 17

Публичност, външни личности и поканени външни оратори, време за актуални въпроси

1.   Сесиите на пленарната асамблея са открити за обществеността, освен ако пленарната асамблея не реши друго по отношение на сесията като цяло или за конкретна точка от дневния ред.

2.   В пленарните сесии могат да участват представители на Европейския парламент, на Съвета и на Комисията. Те могат да бъдат поканени да вземат думата.

3.   По собствена инициатива или по искане на бюрото председателят може също да покани известни външни личности да присъстват на пленарните сесии и да вземат думата. Тези изказвания могат да бъдат последвани от обща дискусия, за която се прилагат общите разпоредби за времето за изказване.

4.   Съгласно член 15, параграфи 1 и 6 бюрото може да предложи на пленарната асамблея да се проведе обща дискусия по актуални политически въпроси от регионално и местно значение (време за актуални въпроси). По отношение на провеждането ѝ се прилагат общите разпоредби за времето за изказване.

Член 18

Време за изказване

1.   В началото на пленарната сесия по предложение на бюрото пленарната асамблея определя времето за изказване по всяка точка от дневния ред. По време на пленарната сесия председателят взема решение по собствена инициатива или по искане на даден член да ограничи времето за изказване.

2.   По предложение на бюрото председателят може да предложи на пленарната асамблея по време на разисквания по общи или специфични въпроси предвиденото време за изказване да се разпредели между политическите групи и националните делегации.

3.   По правило времето за изказване не може да надвишава две минути за изказвания, свързани с протокола от заседанията, с процедурни въпроси и изменения на окончателния проект за дневен ред или на самия дневен ред.

4.   Ако оратор превиши полагащото му се време за изказване, председателят може, след като отправи предупреждение, да му отнеме думата.

5.   Член може да внесе искане за закриване на разискванията, което председателят поставя на гласуване.

Член 19

Списък на ораторите

1.   Членовете, които искат думата, се вписват в списък на ораторите по реда на получаване на искането им. Председателят дава думата въз основа на този списък. Той следи, доколкото е възможно, да бъдат изслушвани последователно оратори с различни политически възгледи и от различни национални делегации.

2.   Въпреки това, по тяхно искане, може да се даде думата, с предимство на докладчика на компетентната комисия, на представителите на политическите групи и националните делегации, които желаят да се изкажат от името на своята група или делегация.

3.   Никой не може да взема думата повече от два пъти по един и същи въпрос, освен с разрешение на председателя. Въпреки това се разрешава на председателите и на докладчиците на съответните комисии да се изказват по свое искане и за определено от председателя време.

Член 20

Процедурни въпроси

1.   Член, който желае да постави процедурен въпрос или да обърне вниманието на председателя върху неспазването на Правилника за дейността, трябва да получи думата. Процедурният въпрос трябва да се отнася до дневния ред или до въпрос, който се обсъжда.

2.   Исканията за изказване по процедурен въпрос имат предимство пред всички останали искания за изказване.

3.   Председателят взема незабавно решение по процедурните въпроси при спазване на разпоредбите на Правилника за дейността. След поставяне на процедурния въпрос той съобщава решението си, което не се гласува.

Член 21

Кворум

1.   Кворумът на пленарна асамблея е налице, когато присъстват повече от половината от членовете ѝ. Кворумът се проверява по искане на член и при условие че най-малко петнадесет членове гласуват в подкрепа на искането за проверка на кворума. Ако не е поискана проверка на кворума, всяко гласуване е валидно, независимо от броя на присъстващите членове. Председателят може да реши да прекъсне заседанието най-много за десет минути, преди да се пристъпи към проверка на кворума. Членовете, които са поискали проверката, се включват при преброяването на присъстващите, дори и да не са вече в залата. Ако броят на присъстващите членове е по-малък от петнадесет, председателят може да констатира, че няма кворум.

2.   Ако се установи, че няма кворум, всички точки от дневния ред, по които се изисква гласуване, се отлагат за деня на следващото заседание, по време на което пленарната асамблея, независимо от броя на присъстващите членове, може да проведе валидно гласуване по отложените точки.

Член 22

Гласуване

1.   Пленарната асамблея взема решение с мнозинство от подадените гласове, освен ако не е предвидено друго в Правилника за дейността.

2.   Валидните форми на гласуване са „за“, „против“ или „въздържал се“. При изчисляване на мнозинството се броят само гласовете „за“ и „против“. При равен брой гласове текстът или предложението се считат за отхвърлени.

3.   Ако се оспорва резултатът от преброяването, повторно гласуване може да се нареди от председателя или да се проведе по искане на член и при условие, че най-малко петнадесет членове гласуват в подкрепа на искането за повторно гласуване.

4.   По предложение на председателя пленарната асамблея може да реши да се проведе поименно гласуване.

5.   Гласуването на решения, отнасящи се до лица, е тайно.

6.   Председателят може да реши по всяко време гласуването да се извърши по електронен път.

Член 23

Внасяне на изменения

1.   Само членовете и надлежно оправомощените заместници могат да внасят писмено изменения на документите, изискващи решение.

2.   Измененията на документите, изискващи решение, трябва да бъдат внесени най-малко от шестима членове или надлежно оправомощени заместници, като се посочват имената им, с изключение на случаите, предвидени в член 26, параграф 1, първо изречение. Националните делегации с по-малко от шестима членове могат да внасят изменения, при условие че измененията се внасят от толкова на брой членове или надлежно оправомощени заместници, колкото наброява делегацията, и че те посочат имената си.

3.   Измененията трябва да бъдат получени от генералния секретар най-късно на седмия работен ден преди откриването на пленарната сесия и да бъдат в позволяващ електронен достъп формат, веднага след като бъдат преведени, но във всеки случай най-малко два работни дни преди откриването на пленарната сесия. Когато се прилага член 15, параграф 4, председателят може да реши да съкрати крайния срок за внасяне на изменения до три работни дни преди откриването на пленарната сесия. Този срок не се отнася за изменения, свързани с неотложни въпроси по смисъла на член 15, параграф 6.

4.   Всички изменения се раздават на членовете преди началото на пленарната сесия.

Член 24

Процедура за разглеждане на изменения

1.   Ако са внесени повече от двадесет изменения на документ, изискващ решение, бюрото или пленарната асамблея могат да ги върнат на съответната комисия за повторно разглеждане. Тази разпоредба не се отнася за документи, изискващи решение, чието приемане не може да се отлага.

2.   Ако са внесени едно или повече изменения на част от текст на документ, изискващ решение, председателят, докладчикът или авторите на измененията могат да предложат компромисни изменения по време на разискването. Компромисни изменения се поставят на гласуване с предимство, ако нито един от авторите на първоначалните изменения не се противопостави, като след приемането им се обезсилва всяко изменение, въз основа на което е постигнат компромисът.

3.   Измененията се гласуват по реда на параграфите в текста. Председателят може да постави на гласуване „ан блок“ изменения със сходно съдържание или цели.

4.   Докладчикът може да изготви списък с внесените изменения на своето проектостановище или проектодоклад, чието приемане препоръчва (препоръка за гласуване). Ако има препоръка за гласуване, председателят може да реши всички обхванати от препоръката изменения да се гласуват „ан блок“. Всеки член може да оспори препоръката за гласуване. В този случай той посочва кои изменения следва да се гласуват поотделно.

5.   Измененията имат предимство пред текста, за който се отнасят, и се поставят на гласуване преди текста.

6.   Когато две или повече изменения, които се изключват взаимно, се отнасят до една и съща част от текста, първо се гласува изменението, което се отдалечава най-много от оригиналния текст.

7.   Окончателното гласуване се отнася до текста в неговата цялост, независимо дали е изменен или не. Становище, което не е подкрепено с мнозинство от подадените гласове, се изпраща обратно на компетентната комисия или става невалидно.

Член 25

Спешни становища и доклади

При неотложни случаи, когато обикновената процедура не позволява да се спази определеният от Съвета, Комисията или Европейския парламент срок и компетентната комисия е приела с единодушие проектостановището или проектодоклада си, председателят изпраща проектостановището или проектодоклада за сведение на Съвета, на Комисията или на Европейския парламент. Проектостановището или проектодокладът се внасят за одобрение без изменения на следващата сесия на пленарната асамблея. Във всички документи, които се отнасят до този текст, се отбелязва, че становището или докладът са обект на неотложна процедура.

Член 26

Опростени процедури

1.   Проектостановищата или проектодокладите, които сезираната (или водещата) комисия е приела с единодушие, се внасят за приемане без изменение в пленарната асамблея, освен ако най-малко тридесет и двама членове или надлежно оправомощени заместници, или политическа група не са внесли предложение за изменение на този документ в съответствие с разпоредбите на член 23, параграф 3, първо изречение. В този случай пленарната асамблея разглежда изменението. Проектостановището или проектодокладът се представят от докладчика на пленарно заседание и могат да бъдат предмет на разискване. Проектостановището или проектодокладът се изпращат на членовете едновременно с проекта за дневен ред.

2.   Ако (водеща) комисия счита, че не се налага Комитетът да коментира или да предложи промени в документ, по който е сезирана от бюрото, тя може да предложи да не се повдигат никакви възражения по отношение на този документ. Предложението се внася в пленарната асамблея, за да бъде прието без разискване.

Член 27

Закриване на пленарна сесия

Преди закриване на пленарната сесия председателят съобщава мястото и датата на следващата сесия, както и вече включените в нейния дневен ред въпроси.

ГЛАВА 3

Бюро и председател

Член 28

Състав на бюрото

Бюрото се състои от:

| а) | председателя; |
| --- | --- |

а)

председателя;

| б) | първия заместник-председател; |
| --- | --- |

б)

първия заместник-председател;

| в) | по един заместник-председател от държава-членка; |
| --- | --- |

в)

по един заместник-председател от държава-членка;

| г) | двадесет и седем други членове; |
| --- | --- |

г)

двадесет и седем други членове;

| д) | председателите на политическите групи. |
| --- | --- |

д)

председателите на политическите групи.

Освен длъжността на председателя и на първия заместник-председател и местата на председателите на политически групи, местата в бюрото се разпределят между националните делегации, както следва:

| — | по три места: Германия, Испания, Франция, Италия, Полша, Обединено кралство, |
| --- | --- |

—

по три места: Германия, Испания, Франция, Италия, Полша, Обединено кралство,

| — | по две места: Белгия, България, Чешка република, Дания, Гърция, Ирландия, Литва, Унгария, Холандия, Австрия,, Португалия, Румъния, Словакия, Финландия, Швеция, |
| --- | --- |

—

по две места: Белгия, България, Чешка република, Дания, Гърция, Ирландия, Литва, Унгария, Холандия, Австрия,, Португалия, Румъния, Словакия, Финландия, Швеция,

| — | по едно място: Естония, Кипър, Латвия, Люксембург, Малта, Словения. |
| --- | --- |

—

по едно място: Естония, Кипър, Латвия, Люксембург, Малта, Словения.

Член 29

Представители на членовете на бюрото

1.   Всяка национална делегация определя член или заместник от състава си за представител ad personam на всеки член на бюрото, с изключение на председателя и на първия заместник-председател.

2.   Всяка политическа група определя член или заместник от състава си за представител ad personam на своя председател.

3.   Представителят ad personam има право да присъства на заседания, да се изказва и да гласува само когато представлява въпросния член на бюрото. Генералният секретар се нотифицира писмено за делегирането на правото на глас преди съответното заседание.

Член 30

Правила за избор

1.   Бюрото се избира от пленарната асамблея за срок от две години.

2.   Изборът се провежда под председателството на временния председател по същия начин, както предвидения в членове 11 и 12. Кандидатурите се внасят писмено при генералния секретар най-късно един час преди започването на пленарната сесия. Изборът може да се проведе само ако присъстват най-малко две трети от членовете.

Член 31

Избор на председател и на първи заместник-председател

1.   Преди провеждането на избора на председател и първи заместник-председател, кандидатите могат да направят кратко изявление пред пленарната асамблея. За тази цел те разполагат с едно и също време за изказване, определено от временния председател.

2.   Изборът на председател и на първи заместник-председател се извършва поотделно. Те се избират с мнозинство от подадените гласове.

3.   Валидните форми на гласуване са „за“ и „въздържал се“. При изчисляването на мнозинството се броят само гласовете „за“.

4.   Ако нито един кандидат не получи мнозинство на първия тур от гласуването, се провежда второ гласуване, по време на което се избира кандидатът, получил най-много гласове. При получаване на равен брой гласове решение се взема чрез жребий.

Член 32

Избор на членовете на бюрото

1.   Може да се състави обща листа на кандидатите от тези национални делегации, които излъчат само един кандидат за всяко от полагащите им се в бюрото места. Листата може да бъде приета с едно гласуване, с мнозинство от подадените гласове.

В случай че не се приеме обща листа или ако броят на кандидатите, предложени за заемане на местата, определени за национална делегация в бюрото, превишава броя на тези места, за всяко място се провежда отделно гласуване. В този случай се прилагат разпоредбите за избор на председател и на първи заместник-председател, предвидени в член 30 и чден 31, параграфи от 2 до 4.

2.   С оглед избора на председатели на политическите групи за членове на бюрото, в пленарната асамблея се внася за одобрение списък с техните имена.

Член 33

Избор на представители

Изборът на кандидат за заемане на място в бюрото води и до избор на негов представител ad personam.

Член 34

Частичен избор за свободни места на бюрото

При прекратяване на членството в Комитета или оставка от бюрото, член на бюрото и/или неговият представител ad personam се заместват за останалия срок от мандата съгласно членове от 28 до 33. Частичният избор за заемане на освободеното място се провежда на пленарна асамблея под председателството на председателя или на някой от представителите му съгласно член 37, параграф 3.

Член 35

Функции на бюрото

Бюрото има следните функции:

| а) | изготвя и представя на пленарната асамблея в началото на своя мандат политическата си програма и контролира нейното изпълнение. В края на мандата си бюрото представя на пленарната асамблея доклад за изпълнението на политическата си програма; |
| --- | --- |

а)

изготвя и представя на пленарната асамблея в началото на своя мандат политическата си програма и контролира нейното изпълнение. В края на мандата си бюрото представя на пленарната асамблея доклад за изпълнението на политическата си програма;

| б) | организира и координира работата на пленарната асамблея и на комисиите; |
| --- | --- |

б)

организира и координира работата на пленарната асамблея и на комисиите;

| в) | приема годишната работна програма на комисиите по тяхно предложение; |
| --- | --- |

в)

приема годишната работна програма на комисиите по тяхно предложение;

| г) | има обща компетенция по финансови, организационни и административни въпроси, отнасящи се до членовете и заместниците; по вътрешната организация на Комитета и неговия генерален секретариат, включително плана на организация и органите на Комитета; |
| --- | --- |

г)

има обща компетенция по финансови, организационни и административни въпроси, отнасящи се до членовете и заместниците; по вътрешната организация на Комитета и неговия генерален секретариат, включително плана на организация и органите на Комитета;

| д) | има правото да:






  — | създава работни групи, съставени от членове на бюрото или от други членове на Комитета, с цел да го съветват по специфични въпроси; работните групи могат да имат до осем членове, |
| --- | --- | --- |

д)

има правото да:

—

създава работни групи, съставени от членове на бюрото или от други членове на Комитета, с цел да го съветват по специфични въпроси; работните групи могат да имат до осем членове,

| — | кани други членове на Комитета в зависимост от тяхната компетентност или функции, както и външни лица, да присъстват на неговите заседания; |
| --- | --- |

—

кани други членове на Комитета в зависимост от тяхната компетентност или функции, както и външни лица, да присъстват на неговите заседания;

| е) | назначава генералния секретар и длъжностните лица и други служители, упоменати в член 62; |
| --- | --- |

е)

назначава генералния секретар и длъжностните лица и други служители, упоменати в член 62;

| ж) | внася в пленарната асамблея проект на бюджетната прогноза за приходите и разходите на Комитета в съответствие с член 64; |
| --- | --- |

ж)

внася в пленарната асамблея проект на бюджетната прогноза за приходите и разходите на Комитета в съответствие с член 64;

| з) | разрешава провеждането на заседания извън обичайните места на работа; |
| --- | --- |

з)

разрешава провеждането на заседания извън обичайните места на работа;

| и) | изготвя разпоредби относно състава и методите на работа на работните групи или на смесените комитети, създадени със страните кандидатки за присъединяване. |
| --- | --- |

и)

изготвя разпоредби относно състава и методите на работа на работните групи или на смесените комитети, създадени със страните кандидатки за присъединяване.

Член 36

Свикване на бюрото, кворум и вземане на решения

1.   Бюрото се свиква от председателя, който определя датата на заседанието и дневния ред съгласувано с първия заместник-председател. Бюрото заседава най-малко веднъж на три месеца или в срок от 14 дни след получаване на писмено искане от най-малко една четвърт от членовете му.

2.   Има кворум на заседанието на бюрото, когато присъстват най-малко половината от членовете му. Кворумът се проверява по искане на член и при условие, че най-малко шестима членове гласуват в подкрепа на това искане. Ако не е поискана проверка на кворума, всяко гласуване е валидно, независимо от броя на присъстващите. Ако се установи, че няма кворум, бюрото може да продължи разискванията, но гласуването се отлага за следващото заседание.

3.   Решенията се вземат с мнозинство от подадените гласове, освен ако не е предвидено друго в настоящия Правилник за дейността. Прилагат се разпоредбите на член 22, параграф 2.

4.   За да подготви решенията на бюрото, председателят възлага на генералния секретар да изготви документите за обсъждане и препоръките за решения, които се отнасят до всеки от въпросите за обсъждане и се прилагат към проекта за дневен ред.

5.   Членовете следва да получат тези документи най-малко десет дни преди откриване на заседанието. Измененията на документите на бюрото се внасят писмено при генералния секретар най-късно до третия работен ден преди началото на заседанието на бюрото и следва да бъдат достъпни в електронен формат веднага след като бъдат преведени.

Член 37

Председател

1.   Председателят ръководи работата на Комитета.

2.   Председателят представлява Комитета. Той може да делегира тези правомощия.

3.   Ако председателят отсъства или е възпрепятстван да присъства, той се представлява от първия заместник-председател. Ако първият заместник-председател също отсъства или е възпрепятстван да присъства, председателят се представлява от един от другите заместник-председатели.

Становища, доклади и резолюции – процедура в бюрото

Член 38

Становища – правни основания

Съгласно член 265 от Договора за ЕО Комитетът приема становищата си:

| а) | когато с него се консултира Комисията или Съветът в случаите, предвидени от Договора за ЕО, както и тези институции или Европейският парламент във всички останали случаи; |
| --- | --- |

а)

когато с него се консултира Комисията или Съветът в случаите, предвидени от Договора за ЕО, както и тези институции или Европейският парламент във всички останали случаи;

| б) | по собствена инициатива; |
| --- | --- |

б)

по собствена инициатива;

| в) | когато при провеждане на консултации с Европейския икономически и социален комитет съгласно член 262 от Договора за ЕО Комитетът счита, че са засегнати конкретни регионални интереси. |
| --- | --- |

в)

когато при провеждане на консултации с Европейския икономически и социален комитет съгласно член 262 от Договора за ЕО Комитетът счита, че са засегнати конкретни регионални интереси.

Член 39

Становища и доклади – определяне на компетентна комисия

1.   Когато председателят получава искания за становище от Съвета, Комисията или Европейския парламент по дадени документи, той ги възлага на компетентните комисии; бюрото се информира за това на следващото заседание.

2.   Ако предметът на становище или доклад попада в сферата на компетентност на повече от една комисия, председателят определя водеща комисия и, ако е необходимо, може да предложи на бюрото да се създаде работна група, съставена от представители на съответните комисии.

3.   Ако дадена комисия не е съгласна с решение на председателя, взето съгласно параграфи 1 и 2 от настоящия член, тя може чрез своя председател да поиска бюрото да вземе окончателно решение.

Член 40

Определяне на главен докладчик

1.   В случай, че съответната комисия не е в състояние да изготви проектостановище или проектодоклад в срока, определен от Съвета, Комисията или Европейския парламент, бюрото може да предложи пленарната асамблея да определи главен докладчик, който да представи директно проектостановище или проектодоклад на пленарната асамблея.

2.   В случай че срокът, определен от Съвета, Комисията или Европейския парламент, не е достатъчен, за да бъде определен главен докладчик от пленарната асамблея на Комитета, председателят може да го определи, като пленарната асамблея се информира за това на следващото ѝ заседание.

3.   В двата случая съответната комисия заседава, когато е възможно, с оглед провеждане на общо обсъждане с разяснителна цел по предмета на становището или доклада.

Член 41

Становища и доклади по собствена инициатива

1.   Исканията за изготвяне на становища или доклади по собствена инициатива могат да се внасят в бюрото от трима от неговите членове, от комисия чрез нейния председател или от тридесет и двама членове на Комитета. Те се внасят в бюрото с изложение на мотивите, както и с всички други документи за обсъждане, посочени в член 36, параграф 4 и, доколкото е възможно, преди приемането на годишната работна програма.

2.   Бюрото взема решение с мнозинство от три четвърти от подадените гласове относно исканията за изготвяне на становища или доклади по собствена инициатива. Становищата или докладите се възлагат на компетентната в съответната област комисия в съответствие с член 39. Председателят информира пленарната асамблея относно всички решения на бюрото, свързани с одобрението и разпределянето на становищата или докладите по собствена инициатива.

3.   Настоящият член се прилага по аналогия и по отношение на становищата, посочени в член 38, буква в).

Член 42

Внасяне на резолюции

1.   В дневния ред следва да се включват резолюции, само ако се отнасят до въпроси, свързани с областите на дейност на Европейския съюз, ако разглеждат важни проблеми на местните и регионалните власти и са от актуално значение.

2.   Предложенията за резолюция или исканията за изготвяне на резолюция могат да се внасят в Комитета от най-малко тридесет и двама членове или от политическа група. Всички предложения или искания се внасят в бюрото в писмен вид и в тях се посочват имената на членовете или на политическата група, която ги подкрепя. Те трябва да бъдат получени от генералния секретар най-късно до три работни дни преди откриването на заседанието на бюрото.

3.   Ако бюрото реши, че Комитетът трябва да изготви проект за резолюция или да даде ход на искане за изготвяне на резолюция, то може:

| а) | да включи проекторезолюцията в предварителния проект за дневен ред на пленарната сесия съгласно член 15, параграф 1; |
| --- | --- |

а)

да включи проекторезолюцията в предварителния проект за дневен ред на пленарната сесия съгласно член 15, параграф 1;

| б) | или да назначи компетентна комисия, на която определя срок за изготвянето на проекторезолюция; компетентната комисия изготвя проекторезолюция съгласно процедурата за изготвяне на проектостановища или проектодоклади. В този случай не се прилагат разпоредбите на член 50; |
| --- | --- |

б)

или да назначи компетентна комисия, на която определя срок за изготвянето на проекторезолюция; компетентната комисия изготвя проекторезолюция съгласно процедурата за изготвяне на проектостановища или проектодоклади. В този случай не се прилагат разпоредбите на член 50;

| в) | или в неотложни случаи, съгласно член 15, параграф 6, второ изречение да включи проекторезолюция в дневния ред на следващата пленарна сесия. Текстът се разглежда на втория ден от сесията. |
| --- | --- |

в)

или в неотложни случаи, съгласно член 15, параграф 6, второ изречение да включи проекторезолюция в дневния ред на следващата пленарна сесия. Текстът се разглежда на втория ден от сесията.

4.   Проекторезолюции, които се отнасят до непредвидимо събитие, настъпило след изтичането на срока, посочен в параграф 2 от настоящия член (резолюции при изключително спешни ситуации), и които отговарят на разпоредбите на параграф 1 от настоящия член, могат да бъдат внесени до три часа преди началото на заседанието на бюрото. Ако то установи, че предложението се отнася до ключови задачи на Комитета, то го разглежда в съответствие с параграф 3, буква в) от настоящия член. Всеки член може да внесе на пленарна асамблея изменения на изключително спешни проекторезолюции.

Член 43

Популяризиране на становищата, докладите и резолюциите

Бюрото отговаря за популяризирането на становищата, докладите и резолюциите, приети от Комитета.

ГЛАВА 4

Комисии

Член 44

Състав и правомощия

1.   В началото на всеки четиригодишен мандат пленарната асамблея създава комисии, които имат за задача да подготвят работата ѝ. Тя взема решение относно състава и правомощията им по предложение на бюрото.

2.   Съставът на комисиите трябва да отразява националното представителство на държавите-членки в Комитета.

3.   Членовете на Комитета трябва да членуват най-малко в една и най-много в две комисии. Изключения могат да бъдат предвидени от бюрото по отношение на членовете на национални делегации, в които броят на членовете е по-малък от броя на комисиите.

Член 45

Председател и заместник-председатели

1.   По време на първото си заседание всяка комисия определя сред членовете си председател, първи заместник-председател и, ако е необходимо, не повече от двама заместник-председатели.

2.   Ако броят на кандидатите съответства на броя на местата, които следва да се заемат, кандидатът или кандидатите могат да бъдат избрани чрез акламация. В противен случай, или по искане на една шеста от членовете на комисията, изборът се извършва в съответствие с разпоредбите на член 31, параграфи от 2 до 4, уреждащи правилата за избор на председателя и първия заместник-председател на Комитета.

3.   Когато член прекрати членството си в Комитета или подаде оставката си като председател или заместник-председател на комисия, освободеното място се заема съгласно предвидената в настоящия член процедура.

Член 46

Функции на комисиите

1.   В съответствие с предоставените им от пленарната асамблея правомощия въз основа на член 44, комисиите разискват общностите политики. Те имат за задача по-специално да изготвят проектостановища, проектодоклади и проекторезолюции, които след това се внасят за приемане от пленарната асамблея.

2.   Те изготвят проект за годишна работна програма в съответствие с политическите приоритети на Комитета и го внасят в бюрото за приемане.

Член 47

Свикване на комисиите и дневен ред

1.   Датата и дневният ред на заседанието на комисия се определят от нейния председател съгласувано с първия заместник-председател.

2.   Комисия се свиква от председателя си. Членовете следва да получат известието за свикване на обикновено заседание, придружено от дневния ред, не по-късно от четири седмици преди определената за провеждането му дата.

3.   Ако най-малко една четвърт от членовете го поискат писмено, председателят е длъжен да свика извънредно заседание на комисията, което трябва да се проведе не по-късно от четири седмици след внасяне на искането. Дневният ред на извънредно заседание се определя от членовете, които са внесли искането. Той се изпраща на членовете едновременно с известието за свикване.

4.   Всички проектостановища и други документи за обсъждане, които трябва да се преведат и раздадат преди заседанието, трябва да бъдат изпратени на секретариата на комисията не по-късно от пет седмици преди определената за провеждането му дата. Те се изпращат на членовете най-късно две седмици преди тази дата. В изключителни случаи председателят може да промени споменатите по-горе срокове.

Член 48

Публичност

1.   Заседанията на комисиите са открити за обществеността, освен ако дадена комисия не реши друго за цялото времетраене на някое заседание или за определена точка от дневния ред.

2.   Представители на Европейския парламент, на Съвета и на Комисията, както и други лица, могат да бъдат поканени да участват в заседанията на комисиите и да отговарят на въпроси на членовете.

Член 49

Срокове за изготвяне на становищата и докладите

1.   Комисиите представят своите проектостановища или проектодоклади в предвидените в междуинституционалния график срокове. Заседанията за разглеждане на проектостановище или проектодоклад са най-много две, без да се брои първото заседание, посветено на организационни въпроси.

2.   В изключителни случаи бюрото може да разреши допълнителни заседания за разглеждането на проектостановище или проектодоклад или да удължи определения за представянето на проекта срок.

Член 50

Съдържание на становищата и докладите

1.   В становище или доклад на Комитета се излагат позициите и препоръките на Комитета относно разглеждания въпрос, както и, при необходимост, конкретни предложения за изменения на обсъждания документ.

2.   При оценката на разглеждания документ в основната част на становището се посочва винаги, когато това е възможно, спазването на принципа на субсидиарност и очакваните последствия от гледна точка на административното изпълнение и регионалните и местните финанси.

3.   Ако е необходимо, изложението на мотивите се изготвя под ръководството на докладчика. Изложението на мотивите не се поставя на гласуване. Все пак то трябва да бъде в съответствие с текста на становището, което се гласува.

Член 51

Докладчици

1.   С оглед изготвяне на проектостановище или проектодоклад, по предложение на своя председател всяка комисия определя докладчик или, в надлежно обосновани случаи, двама докладчици.

2.   При определяне на докладчиците всяка комисия осигурява справедливо и балансирано разпределение на становищата и докладите.

3.   При спешни случаи председателят на комисията може да приложи писмена процедура, за да определи докладчик. Председателят приканва членовете на комисията да му съобщят писмено и в срок от три работни дни евентуалните си възражения срещу назначаването на предложения докладчик. В случай на възражения председателят и първият заместник-председател вземат съвместно решение.

4.   По време на разглеждането на тяхното проектостановище или проектодоклад председателят или заместник-председателят, които са определени за докладчици, поверяват председателството на заседанието на друг заместник-председател или, при липса на такъв, на най-възрастния присъстващ член.

Член 52

Работни групи

1.   При надлежно обосновани случаи комисиите могат да създадат работни групи с одобрението на бюрото. Те могат да включват членове на друга комисия.

2.   Член на работна група, който не може да участва в заседание, може да се представлява от член или заместник, посочен сред заместниците в работната група.

3.   Всяка работна група може да избере председател и заместник-председател измежду членовете си.

Член 53

Експерти

1.   Членовете на комисиите могат да бъдат подпомагани от експерт.

2.   Всяка комисия може да назначи експерти, за да я подпомагат в работата ѝ или за да подпомагат работните групи, които е създала. По покана на председателя въпросните експерти могат да участват в заседания на комисията или на някоя от работните ѝ групи.

3.   Само експертите на докладчиците и експертите, поканени от комисията, имат право на възстановяване на пътни разноски и на разноски за престой.

Член 54

Кворум

1.   Кворумът на комисия е налице, когато присъстват повече от половината от членовете ѝ.

2.   Кворумът се проверява по искане на член и при условие, че най-малко десет членове гласуват в подкрепа на това искане. Ако не е поискана проверка на кворума, всяко гласуване е валидно, независимо от броя на присъстващите членове. Ако се установи, че няма кворум, комисията може да започне разглеждането на оставащите от дневния ред точки, които не изискват гласуване, и отлага разискванията и гласуването по неразгледаните точки за следващото заседание.

Член 55

Гласуване

1.   Решенията се вземат с мнозинството от подадените гласове. Прилагат се разпоредбите на член 22, параграф 2.

2.   Ако комисия прекъсне гласуването на становище, тя може да реши с мнозинство от подадените гласове да постави отново на гласуване вече гласуваните изменения, когато се произнася върху текста в неговата цялост.

Член 56

Изменения

1.   Измененията се изпращат на секретариата на комисията най-късно до петия работен ден преди датата на заседанието. В изключителни случаи този срок може да бъде променен от председателя.

2.   Гласуването на измененията следва реда на параграфите на разглежданото проектостановище или проектодоклад. След това се провежда окончателното гласуване на текста в неговата цялост. В случай че две или повече изменения, които се изключват взаимно, се отнасят до една и съща част от текста, изменението, което се отдалечава най-много от оригиналния текст, е с предимство и се гласува първо.

3.   След като са приети от комисия, становището или докладът се предават на председателя на комисията и на председателя на Комитета на регионите.

Член 57

Решение за неизготвяне на становище или доклад

Ако сезираната във връзка с предложение на бюрото комисия (или водеща комисия) смята, че текстът не засяга регионални или местни интереси или няма политическо значение, тя може да вземе решение да не се изготвя становище или доклад по този въпрос.

Член 58

Писмена процедура

1.   При изключителни обстоятелства председателят на комисия може да приложи писмена процедура за приемане на решение относно работата на комисията.

2.   Председателят изпраща на членовете предложението за решение и ги приканва да му съобщят писмено в срок от три работни дни евентуалните си възражения.

3.   При отсъствие на възражение решението се приема.

ГЛАВА 5

Администрация на Комитета

Член 59

Генерален секретариат

1.   Комитетът се подпомага от генерален секретариат.

2.   Генералният секретариат се ръководи от генерален секретар.

3.   По предложение на генералния секретар бюрото определя организацията на генералния секретариат така, че да може да осигури функционирането на Комитета и на неговите органи и да подпомага членовете на Комитета при изпълнението на техните задължения. При това той определя услугите, които генералният секретариат трябва да предоставя на членовете, на националните делегации, на политическите групи и на необвързаните членове.

4.   Генералният секретариат изготвя протоколи от заседанията на органите на Комитета.

Член 60

Генерален секретар

1.   Генералният секретар има за задача да осигури изпълнението на решенията, взети от бюрото или от председателя в съответствие с настоящия Правилник за дейността и приложимите правни разпоредби. Той участва със съвещателен глас в заседанията на бюрото и води протокол по време на тези заседания.

2.   Генералният секретар изпълнява функциите си под ръководството на председателя, който представлява бюрото.

Член 61

Наемане на служба на генералния секретар

1.   Бюрото наема на служба генералния секретар с решение, прието с мнозинство от две трети от членовете и съгласно разпоредбите на член 2 и съответните разпоредби на Условията за работа на други служители на Европейските общности.

2.   Генералният секретар се назначава за срок от пет години. Подробните условия на договора му за наемане на служба се определят от бюрото.

3.   Правомощията, предоставени по силата на Условията за работа на други служители на Европейските общности на органа, оправомощен да сключва договори по отношение на генералния секретар, се упражняват от бюрото.

Член 62

Правилник за длъжностните лица и условия за наемане на работа на други служители на Европейските общности

1.   Правомощията, предоставени по силата на Правилника за длъжностните лица на Европейските общности на органа по назначаването, се упражняват:

| — | за длъжностни лица от степени от 5 до 12 от функционална група AD и длъжностни лица от функционална група AST – от генералния секретар, |
| --- | --- |

—

за длъжностни лица от степени от 5 до 12 от функционална група AD и длъжностни лица от функционална група AST – от генералния секретар,

| — | за другите временно наети служители – от бюрото, по предложение на генералния секретар. |
| --- | --- |

—

за другите временно наети служители – от бюрото, по предложение на генералния секретар.

2.   Правомощията, предоставени по силата на Условията за работа на други служители на Европейските общности на органа, оправомощен за сключване на договори за наемане на служба, се упражняват:

| — | за временно наети служители от степени от 5 до 12 от функционална група AD и временно наети служители от функционална група AST – от генералния секретар, |
| --- | --- |

—

за временно наети служители от степени от 5 до 12 от функционална група AD и временно наети служители от функционална група AST – от генералния секретар,

| — | за другите временно наети служители – от бюрото, по предложение на генералния секретар, |
| --- | --- |

—

за другите временно наети служители – от бюрото, по предложение на генералния секретар,

| — | за другите временно наети служители в кабинета на председателя или на първия заместник-председател:






  — | за степени от 5 до 12 от функционална група AD и степени от функционална група AST – от генералния секретар, по предложение на председателя, |
| --- | --- | --- |

—

за другите временно наети служители в кабинета на председателя или на първия заместник-председател:

—

за степени от 5 до 12 от функционална група AD и степени от функционална група AST – от генералния секретар, по предложение на председателя,

| — | за другите степени от функционална група AD – от бюрото, по предложение на председателя. |
| --- | --- |

—

за другите степени от функционална група AD – от бюрото, по предложение на председателя.

Временно наетите служители в кабинета на председателя или на първия заместник-председател се назначават до края на мандата на председателя или на първия заместник-председател:

| — | за помощния персонал, договорно наетите служители, специалните съветници и местните служители – от генералния секретар при условията, определени в Условията, приложими към другите служители на Европейските общности. |
| --- | --- |

—

за помощния персонал, договорно наетите служители, специалните съветници и местните служители – от генералния секретар при условията, определени в Условията, приложими към другите служители на Европейските общности.

Член 63

Комисия по финансови и административни въпроси

1.   В съответствие с член 35 бюрото създава консултативна комисия по финансови и административни въпроси под председателството на един от членовете на бюрото.

2.   Комисията по финансови и административни въпроси има следните задачи:

| а) | да обсъжда и приема предварителния проект на бюджетната прогноза за приходите и разходите, представен от генералния секретар съгласно член 64; |
| --- | --- |

а)

да обсъжда и приема предварителния проект на бюджетната прогноза за приходите и разходите, представен от генералния секретар съгласно член 64;

| б) | да изготвя проектоуказания и проекторешения на бюрото по финансови, организационни и административни въпроси, включително такива, отнасящи се до членовете и заместниците. |
| --- | --- |

б)

да изготвя проектоуказания и проекторешения на бюрото по финансови, организационни и административни въпроси, включително такива, отнасящи се до членовете и заместниците.

3.   Председателят на комисията по финансови и административни въпроси представлява Комитета пред бюджетните органи на Съюза.

Член 64

Бюджет

1.   Комисията по финансови и административни въпроси внася в бюрото предварителния проект на бюджетната прогноза за приходите и разходите на Комитета за следващата бюджетна година. Бюрото внася в пленарната асамблея проекта на бюджетната прогноза за приходите и разходите за приемане.

2.   Пленарната асамблея приема бюджетната прогноза за приходите и разходите и я предава своевременно на Комисията, Съвета и Европейския парламент, за да се спазят определените в бюджетните разпоредби срокове.

3.   След консултации с Комисията по финансови и административни въпроси председателят на Комитета изпълнява или възлага изпълнението на бюджета в съответствие с вътрешните финансови правила, приети от бюрото. Той изпълнява тези функции съгласно разпоредбите на Финансовия регламент, приложим за общия бюджет на Европейските общности.

ДЯЛ III

ДРУГИ РАЗПОРЕДБИ

ГЛАВА 1

Сътрудничество с другите институции

Член 65

Споразумения за сътрудничество

В рамките на правомощията на Комитета бюрото може да сключва по предложение на генералния секретар споразумения с други органи и организации.

Член 66

Изпращане и публикуване на становища, доклади и резолюции

1.   Становищата и докладите на Комитета, както и съобщенията, свързани с прилагането на опростена процедура по член 26 или решението за неизготвяне на становище или доклад по член 57 се изпращат на Съвета, Комисията или Европейския парламент. Те, както и резолюциите, се изпращат от председателя.

2.   Становищата, докладите и резолюциите се публикуват в Официален вестник на Европейския съюз.

ГЛАВА 2

Публичност и прозрачност

Член 67

Публичен достъп до документи

1.   Всеки гражданин на Съюза и всяко физическо или юридическо лице, което пребивава или е установено в държава-членка, има право на достъп до документите на Комитета в съответствие с разпоредбите на Договора за създаване на Европейската общност, при спазване на принципите, условията и ограниченията, определени с Регламент (ЕО) No 1049/2001 на Европейския парламент и на Съвета (1), и съгласно реда и условията, определени от бюрото на Комитета. Достъп до документите на Комитета се предоставя, доколкото е възможно, по същия начин и на други физически или юридически лица.

2.   Комитетът създава регистър на документите си. За тази цел бюрото приема вътрешни правила, уреждащи реда и условията на достъп, и изготвя списък с документите с пряк достъп.

ГЛАВА 3

Разпоредби, отнасящи се до Правилника за дейността

Член 68

Преразглеждане на Правилника за дейността

1.   Пленарната асамблея решава с мнозинство от членовете си дали е необходимо да се преразгледа настоящият Правилник за дейността в отделни части или в неговата цялост.

2.   Тя възлага на комисия ad hoc да изготви доклад или проектотекст, въз основа на който приема новите разпоредби с мнозинство от членовете си. Новите разпоредби влизат в сила в деня след публикуването им в Официален вестник на Европейския съюз.

Член 69

Указания на бюрото

Бюрото може да издаде указания за определяне на процедура за прилагане на разпоредбите на настоящия Правилник за дейността, при спазване на последния.

Член 70

Влизане в сила на Правилника за дейността

Настоящият Правилник за дейността влиза в сила в деня след публикуването му в Официален вестник на Европейския съюз.

---

(1)  ОВ L 145, 31.5.2001 г., стр. 43.

---